Ophiuchus () inggih punika salah satunggaling rasi lintang ingkang ageng ingkang mapan wonten ing langit ekuator. Nama Ophiuchus asalipun saking basa Yunani , ingkang tegesipun pawangula, utawi satunggaling gambaran tiyang ingkang badhé nyekel ula ingkang dipungambaraken saking rasi lintang Serpens. Rasi lintang punika dipundhaptar déning astronom Yunani wonten ing abad kaping kalih. Ophiuchus inggih punika salah satunggaling saking 48 rasi lintang ingkang dipundhaptar déning Ptolemy lan kalebet ugi 88 rasi lintang modhern. Wujudipun rasi lintang punika meh wonten gayutanipun kaliyan rasi lintang Serpentarius (; ugi Anguitenens), inggih punika tembung Latin ingkang gadhah teges sami kaliyan Ophiuchus.

Papanipun 
Ophiuchus mapan wonten ing antawisipun rasi lintang Aquila, Serpens, lan Hercules, ingkang wonten ing sisih lor radi kulon saking galaksi Bimasekti. Déné ing pérangan sisih kidul mapan wonten ing antawisipun rasi lintang Scorpius wonten ing sisih kulon lan rasi lintang Saqittarius wonten ing sisih wétan. Manawi badhé dipuntingali wonten ing belahan langit sisih lor, rasi litnang Ophiuchus badhé katingal saé wonten ing mangsa panas. Rasi lintang Ophiuchus mapan adhep ajeng kaliyan rasi lintang Orion wonten ing langit.
Sanajan ta Ophiuchus papanipun ngliwati garis khatulistiwa, nanging papanipun langkung wonten ing sisih kidul. Rasalhague, iggih punika lintang ingkang radi nyolok katingal wonten ing sisih lor, wonten ing garis lintang lor 78° lan boten badhé katingal ing sisih kidul ingkang langkung saking 78° lintang kidul. Konstelasi punika ambanipun ngantos ing sisih kidul wonten ing deklinasi-30°, ingkang dadosaken rasi lintang punika boten saged dipuntingali kanthi jangkep ing sapérangan papan kados ta Anchorage, Reykjavík, lan Helsinki ing sak loripun garis lintang lor 60°. Segmen saking ekliptika ingkang wonten ing Ophiuchus mapan wonten ing sisih kidul saking-20° deklinasi lan ngantos siring lor boten badhé katingal saking garis lintang lor 70°.

Lintang-lintang 
Ophiuchus gadhah laladan ingkang ambanipun kirang langkung 948 drajat persegi lan ngewrat gangsal lintang ingkang dipunmangertosi minangka planit-planit. Rasi lintang punika saged dipuntingali saking garis lintang +80° lan-80°, lan ingkang saé piyambak dipuntingali ing jam 9 dalu ing sadangunipun sasi Juli. Srengenge ngliwati rasi lintang punika ing antawisipun tanggal 30 Novèmber ngantos 17 Dhésèmber, ingkang punika dadosaken sapérangan astrolog netepaken Ophiuchus dados zodiak ingkang kaping tiga welas. Nanging teteo kemawon, rasi lintang punika boten kalebet dados zodiak ingkang resmi lan sesarengan kalebet wonten ing kulawarga rasi lintang Hercules.
Ophiuchus ngewrat kathah lintang-lintang ingkang saged dipuntandhani, ing antawisipun inggih punika:
 Alpha Ohiuchi utawi Rasalhague (sirahipun pérangan sepent) inggih punika lintang ingkang padhang piyambak, inggih punika lintang raksasa tipe A.
 Eta Ophiuci utawi Sabik inggih punika lintang sistem binar ingkang dipunperang dados kalih pérangan lintangipun. Punika kalebet lintang ingkang wonten ing sisih lor lintang caket Uranus. Sesarengan kaliyan zeta Ophiuci, raksasa benter warna biru ingkang katingal radi abrit amargi lebu ingkang wonten ing sakiteripun, ingkang minangka dhengkulipun Ohiuchus.
 Delta Ophiuci utawi Yed Prior, satunggaling raksasa abrit ingkang tebihipun 170 taun cahya lan epsilon Ophiuchi (Yed Posterior), lintang raksasa kelas G ingkang tebihipun 108 taun cahya, ingkang manawi dipuntingali kanthi mripat langsung wujudipun nggambaraken lengenipun Ophiuchus.
 Beta Ophiuci inggih punika lintang raksasa kelas K, ingkang ugi dipunmangertosi kanthi sebatan Cebalrai, Cheleb, Kelb Alrai, utawi Alrai.
 Kappa Ophiuchi utawi Helkath inggih punika lintang kanthi magnitudo 3 ingkang tebihipun kirang langkung 85 taun cahya.
 Theta Ophiuchi inggih punika lintang kanthi magnitudo 3 ugi, ingkang mapan tebihipun kirang langkung 565 taun cahya saking bumi. Lintang punika ugi dipunsebat Imad ("pillar") lan Kaki.
 Nu Ophiuchi utawi Sinistra (lengen sisih kering) inggih punika minangka tandha tangan sisih tengen saking Ohiuchus lan minangka lintang pendhamping saking kurcaci coklat.
 RS Ophiuchi inggih punika asiling wujud nova, ingkang ngaislaken kurcaci pethak lan raksasa abrit wonten ing orbit ingkang caket, kirang langkung 5.000 taun cahya caketipun.

Objek lebet 
Ophiuchus ugi ngewrat sapérangan objek langit pérangan lebet, ing antawisipun inggih punika IC 4665, inggih punika kluster kebikak ingkang gadhah anggota 30 lintan, ingkang tebihipun kirang langkung 1.400 taun caya. NGC 6633 inggih punika kluster kebikak sanèsipun ingkang ngewrat 30 lintang, kanthi ukuranipun sak ageng wulan. Kajawi punika ugi wonten M10, M12, M14, M19, M62, lan M107, as well as the nebula IC 4603-4604.
NGC 6333 utawi Messier 9 inggih punika kluster global salah satunggaling kluster ingkang paling caket saking pusat galaksi Bimasekti, ingkang tebihipun kirang langkung 25.800 taun cahya saking bumi. NGC 6254 utawi Messier 10 inggih ugi kalebet kluster global ingkang tebihpun 14.300 taun cahya.
NGC 6240 inggih punika satunggaling galaksi ultralumous infrared, ingkang maujud saking asiling penggabungan ing antawisipun kalih galaksi ingkang alit-alit.

Cathetan suku 

Rasi lintang
 
Constellations
Southern constellations
Constellations listed by Ptolemy
Asclepius in mythology